ddrg/super_eurlex huggingface dataset:
95/55/EY: Komission päätös, tehty 28 päivänä helmikuuta 1995, neuvoston direktiivissä 90/675/ETY säädettyyn eläinlääkärintarkastuksia koskevaan järjestelmään siirtymisen helpottamiseen tarvittavista uusista siirtymätoimenpiteistä tehdyn päätöksen 92/571/ETY muuttamisesta viidennen kerran



Virallinen lehti nro L 053 , 09/03/1995 s. 0037 - 0037



KOMISSION PÄÄTÖS, tehty 28 päivänä helmikuuta 1995, neuvoston direktiivissä 90/675/ETY säädettyyn eläinlääkärintarkastuksia koskevaan järjestelmään siirtymisen helpottamiseen tarvittavista uusista siirtymätoimenpiteistä tehdyn päätöksen 92/571/ETY muuttamisesta viidennen kerran (95/55/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 30 artiklan, sekä katsoo, että direktiivissä 90/675/ETY säädetään kolmansista maista yhteisöön tuotavien tuotteiden eläinlääkintätarkastuksia koskevasta uudesta järjestelmästä, komissio vahvisti päätöksissään 92/399/ETY (2) ja 92/571/ETY (3), sellaisena kuin se on viimeksi muutettuna päätöksellä 94/659/EY (4), neuvoston direktiivissä 90/675/ETY säädettyyn eläinlääkärintarkastuksia koskevaan järjestelmään siirtymisen helpottamista koskevia tiettyjä siirtymätoimenpiteitä; näiden toimenpiteiden toteuttaminen päättyy 28 päivänä helmikuuta 1995, on tarpeen jatkaa direktiivillä 90/675/ETY käyttöön otetun järjestelmän asteittaista toteuttamista helpottavien uusien siirtymätoimenpiteiden soveltamista lyhyen aikaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/571/ETY 8 artiklassa päivämäärä "28 päivä helmikuuta 1995" päivämäärällä "30 päivä kesäkuuta 1995". 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 221, 6.8.1992, s. 54 (3) EYVL N:o L 367, 16.12.1992, s. 36 (4) EYVL N:o L 256, 4.10.1994, s. 30
95/52/EY: Komission päätös, tehty 28 päivänä helmikuuta 1995, yhteisön rahoitusavustuksesta osana afrikkalaisen sikaruton hävittämistä Portugalissa (Ainoastaan portugalinkielinen teksti on todistusvoimainen)



Virallinen lehti nro L 053 , 09/03/1995 s. 0034 - 0034



KOMISSION PÄÄTÖS, tehty 28 päivänä helmikuuta 1995, yhteisön rahoitusavustuksesta osana afrikkalaisen sikaruton hävittämistä Portugalissa (Ainoastaan portugalinkielinen teksti on todistusvoimainen) (95/52/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan, sekä katsoo, että afrikkalaisen sikaruton pesäkkeitä on esiintynyt Portugalissa elokuussa 1993; tämän taudin ilmaantuminen muodostaa vakavan vaaran yhteisön sikakarjalle, ja taudin mahdollisimman pikaisen hävittämisen edistämiseksi yhteisöllä on mahdollisuus korvata aiheutuneet tappiot, heti kun taudin puhkeaminen oli virallisesti vahvistettu, Portugalin viranomaiset toteuttivat aiheelliset toimenpiteet, mukaan lukien neuvoston päätöksen 90/424/ETY 3 artiklan 2 kohdassa luetellut toimenpiteet; Portugalin viranomaiset antoivat nämä toimenpiteet tiedoksi, edellytykset yhteisön rahoitusavustuksen saamiseen täyttyvät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugali voi saada yhteisön rahoitusavustusta sen alueella elokuussa 1993 esiintyneiden afrikkalaisen sikaruton pesäkkeiden vuoksi. Yhteisön rahoitusavustus on: - 50 prosenttia Portugalille aiheutuneista kuluista, jotka johtuvat korvausten maksamisesta omistajille tapauksen mukaan teurastuksesta tai sikojen ja niistä saatujen tuotteiden hävittämisestä, - 50 prosenttia Portugalille aiheutuneista kuluista, jotka johtuvat tilojen ja kaluston puhdistamisesta, hyönteisten hävittämisestä ja desinfioinnista, - 50 prosenttia Portugalille aiheutuneista kuluista, jotka johtuvat korvausten maksamisesta omistajille saastuneen rehun ja kaluston tuhoamisesta. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Portugalin on toimitettava 1 kohdassa tarkoitetut perusteena olevat asiakirjat kuuden kuukauden kuluessa tämän päätöksen tiedoksi antamisesta. 3 artikla Tämä päätös on osoitettu Portugalin tasavallalle. Tehty Brysselissä 28 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31
95/51/EY: Komission päätös, tehty 24 päivänä helmikuuta 1995, päätöksen 93/24/ETY muuttamisesta kuudennen kerran ja Aujeszkyn tautia koskevista lisätakeista taudista vapaille alueille tarkoitettujen sikojen osalta Saksassa



Virallinen lehti nro L 053 , 09/03/1995 s. 0033 - 0033



KOMISSION PÄÄTÖS, tehty 24 päivänä helmikuuta 1995, päätöksen 93/24/ETY muuttamisesta kuudennen kerran ja Aujeszkyn tautia koskevista lisätakeista taudista vapaille alueille tarkoitettujen sikojen osalta Saksassa (95/51/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 26 päivänä kesäkuuta 1964 tehdyn neuvoston direktiivin 64/432/ETY (1) eläinten terveyteen liittyvistä ongelmista yhteisön sisäisessä nautaeläinten ja sikojen kaupassa, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan, sekä katsoo, että ottaen huomioon direktiivin 64/432/ETY 10 artiklan Saksa pitää osia sen alueesta vapaana Aujeszkyn taudista ja on esittänyt asiaa tukevia asiakirjoja komissiolle, ja kyseisillä alueilla sitouduttiin Aujeszkyn taudin hävittämisohjelmaan, ohjelman katsotaan olleen menestyksekäs taudin hävittämisessä kyseisiltä Saksan alueilta, Saksan viranomaiset soveltavat kansallisia ohjeita, jotka koskevat sikojen siirtämistä, vähintään tämän päätöksen edellyttämällä tavalla, lisätakeita ei saa pyytää niiltä jäsenvaltioilta tai jäsenvaltioiden alueilta, joita pidetään vapaina Aujeszkyn taudista, komission päätöksellä 93/24/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, annetaan Aujeszkyn tautia koskevat lisätakeet taudista vapaisiin jäsenvaltioihin tai taudista vapaille alueille sikojen osalta ja luetteloidaan kyseiset alueet liitteeseen I, kyseiset Saksan alueet, jotka ovat vapaat taudista, olisi lisättävä päätöksen 93/24/ETY liitteeseen I, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset. ON TEHNYT TÄMÄN PÄÄTÖKSEN: 1 artikla Päätöksen 93/24/ETY liitteeseen I lisätään seuraavat Saksan länderit: "Thüringen, Sachsen ja Brandenburg." 2 artikla Tätä päätöstä sovelletaan 1 päivästä maaliskuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 24 päivänä helmikuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) EYVL N:o L 16, 25.1.1993, s. 18
95/48/EY: Komission päätös, tehty 22 päivänä helmikuuta 1995, jäsenvaltioiden asettamista tiettyjen yhteisön tukiohjelmien integroidun hallinto- ja valvontajärjestelmän ("integroidun järjestelmän") nojalla tehtyjen "alue" tukea koskevien hakemusten esittämispäivämääristä (Ainoastaan saksan-, kreikan-, suomen- ja ruotsinkieliset tekstit ovat todistusvoimaisia)



Virallinen lehti nro L 051 , 08/03/1995 s. 0019 - 0019



KOMISSION PÄÄTÖS, tehty 22 päivänä helmikuuta 1995, jäsenvaltioiden asettamista tiettyjen yhteisön tukiohjelmien integroidun hallinto- ja valvontajärjestelmän ("integroidun järjestelmän") nojalla tehtyjen "aluetukea" koskevien hakemusten esittämispäivämääristä (Ainoastaan saksan-, kreikan-, suomen- ja ruotsinkieliset tekstit ovat todistusvoimaisia) (95/48/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon integroidun hallinto- ja valvontajärjestelmän perustamisesta tietyille yhteisön tukiohjelmille 27 päivänä marraskuuta 1992 annetun neuvoston asetuksen (ETY) N:o 3508/92 (1), sellaisena kuin se on muutettuna asetuksella (EY) N:o 165/94 (2), ja erityisesti sen 6 artiklan 2 kohdan, sekä katsoo, että asetuksen (ETY) N:o 3508/92 6 artiklan 2 kohdassa säädetään, että komissio voi valtuuttaa jäsenvaltiot asettamaan lopullisen päivämäärän "aluetukihakemuksen" esittämiselle 1 päivän huhtikuuta ja asetuksen (ETY) N:o 1765/92 (3) 10, 11 ja 12 artiklassa tarkoitettujen päivämäärien väliselle ajalle; jäsenvaltioiden on perusteltava päivämäärän valintansa, erityisesti antamalla komissiolle yksityiskohtainen työsuunnitelma, jossa esitetään, että ehdotetun päivämäärän puitteissa voidaan kaikki asianomaiset tiedot saattaa tuen asianmukaisen hallinnollisen ja rahoituksellisen hoidon käyttöön ja että tarpeelliset tarkistukset ennätetään suorittaa, tietyt jäsenvaltiot ovat esittäneet komissiolle hakemuksia asianomaisine työsuunnitelmineen päivämäärien asettamisen sallimiseksi 31 päivänä maaliskuuta jälkeen; komissio on tutkinut nämä hakemukset, ja tämä toimenpide on EMOTR:n komitean lausunnon mukainen, ON PÄÄTTÄNYT SEURAAVAA: 1 artikla Komissio valtuuttaa täten tämän päätöksen liitteessä luetellut jäsenvaltiot asettamaan siinä mainitut lopulliset päivämäärät "aluetukihakemusten" esittämiseksi vuonna 1995. 2 artikla Tämä päätös on osoitettu Kreikan tasavallalle, Itävallan tasavallalle, Suomen tasavallalle, ja Ruotsin kuningaskunnalle. Tehty Brysselissä 22 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 355, 5.12.1992, s. 1 (2) EYVL N:o L 24, 29.1.1994, s. 6 (3) EYVL N:o L 181, 1.7.1992, s. 12 LIITE >TAULUKON PAIKKA>
95/47/EY: Komission päätös, tehty 22 päivänä helmikuuta 1995, teollisuuden taantumisesta kärsivien alueiden, joita neuvoston asetuksessa (ETY) N:o 2052/88 määritelty tavoite 2 koskee, alustavasta luettelosta tehdyn päätöksen 94/169/EY muuttamisesta



Virallinen lehti nro L 051 , 08/03/1995 s. 0017 - 0018



KOMISSION PÄÄTÖS, tehty 22 päivänä helmikuuta 1995, teollisuuden taantumisesta kärsivien alueiden, joita neuvoston asetuksessa (ETY) N:o 2052/88 määritelty tavoite 2 koskee, alustavasta luettelosta tehdyn päätöksen 94/169/EY muuttamisesta (95/47/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 9 artiklan 3 kohdan, sekä katsoo, että komissio vahvisti tekemällään päätöksellä 94/169/EY (3) alustavan luettelon neuvoston asetuksen (ETY) N:o 2052/88 määräämän tavoitteen n:o 2 koskevista teollisuuden taantumisesta kärsivistä alueista kaudeksi 1994-1996 niiden maiden osalta, jotka olivat Euroopan yhteisön jäsenvaltioita ennen 1 päivää tammikuuta 1995; on aiheellista laajentaa luettelo koskemaan 1 päivänä tammikuuta 1995 liittyneitä uusia jäsenmaita, Ruotsissa tavoitetta 2 koskevien alueiden määrittelyn tekninen työ ei ole vielä päätöksessä; tämän vuoksi komissio pystyy tässä vaiheessa päättämään tätä tavoitetta koskevista luetteloista vain Itävallassa ja Suomessa, asetuksen (ETY) N:o 2052/88 9 artiklan 6 kohdassa, sellaisena kuin se on muutettuna, säädetään, että komissio voi poikkeuksellisesti hyväksyä Itävallan, Suomen tai Ruotsin esittämän pyynnön tavoitetta n:o 2 koskevan tuen suunnittelemisesta ja toteuttamisesta koko kaudeksi 1995-1999; Itävalta ja Ruotsi ovat pyytäneet tämän säännöksen täytäntöönpanoa, ja tämän vuoksi näistä kahdesta uudesta jäsenvaltiosta laadittu luettelo kattaa kauden 1995-1999, ja alueiden kehittämisen ja rakennemuutoksen neuvoa-antavaa komiteaa on kuultu, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteinä olevat kaksi osaa päätöksen 94/169/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 1995. Komission puolesta Monika WULF-MATHIES Komission jäsen (1) EYVL N:o L 185, 15.7.1988, s. 9 (2) EYVL N:o L 337, 24.12.1994, s. 11 (3) EYVL N:o L 81, 24.3.1994, s. 1 LIITE "LUETTELO TAVOITTEESEEN 2 HYVÄKSYTYISTÄ ALUEISTA (1995-1999) ITÄVALTA >TAULUKON PAIKKA> LUETTELO TAVOITTEESEEN 2 HYVÄKSYTYISTÄ ALUEISTA 2 (1995-1996) SUOMI >TAULUKON PAIKKA>
95/44/EY, Euratom, EHTY: Neuvoston päätös, tehty 20 päivänä helmikuuta 1995, tilintarkastustuomioistuimen jäsenen nimittämisestä



Virallinen lehti nro L 050 , 07/03/1995 s. 0035 - 0035



NEUVOSTON PÄÄTÖS, tehty 20 päivänä helmikuuta 1995, tilintarkastustuomioistuimen jäsenen nimittämisestä (95/44/EY, Euratom, EHTY) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 3 kohdan, ottaa huomioon Euroopan yhteisön perustamissopimuksen ja erityisesti sen 188 b artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 22 artiklan, ottaa huomioon Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan ja erityisesti sen 158 artiklan, sellaisena kuin se on muutettuna uusien jäsenvaltioiden liittymistä Euroopan unioniin koskevien asiakirjojen tarkistamisesta 1 päivänä tammikuuta 1995 tehdyllä neuvoston päätöksellä, erityisesti sen 32 artiklalla, ottaa huomioon Euroopan parlamentin lausunnon (1), sekä katsoo, että tilintarkastustuomioistuinta olisi täydennettävä nimittämällä siihen kolme jäsentä lisää, ON PÄÄTTÄNYT SEURAAVAA: Ainoa artikla 1. Nimitetään tilintarkastustuomioistuimen jäseneksi 1 päivänä maaliskuuta 1995 alkavaksi ja 20 päivänä joulukuuta 1995 päättyväksi toimikaudeksi: Tri Hubert Weber. 2. Nimitetään tilintarkastustuomioistuimen jäseniksi 1 päivästä maaliskuuta 1995 alkavaksi ja 9 päivänä helmikuuta 2000 päättyväksi toimikaudeksi: Jan O. Karlsson Aunus Olavi Salmi Tehty Brysselissä 20 päivänä helmikuuta 1995. Neuvoston puolesta E. ALPHANDÉRY Puheenjohtaja (1) Lausunnot annettu 17 päivänä helmikuuta 1995 (niitä ei vielä ole julkaistu Euroopan yhteisöjen virallisessa lehdessä)
95/42/EY: Neuvoston päätös, tehty 23 päivänä tammikuuta 1995, alueiden komitean varajäsenen nimittämisestä



Virallinen lehti nro L 050 , 07/03/1995 s. 0033 - 0033



NEUVOSTON PÄÄTÖS, tehty 23 päivänä tammikuuta 1995, alueiden komitean varajäsenen nimittämisestä (95/42/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimittämisestä 26 päivänä tammikuuta 1994 tehdyn neuvoston päätöksen (1), katsoo, että komitean varajäsenen paikka on vapautunut Van Thijnin saatua tehtävästään eron, josta neuvostolle on annettu tieto 20 päivänä joulukuuta 1994, ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimitetään E. F. L. Peer alueiden komitean varajäseneksi Van Thijnin tilalle tämän jäljellä olevaksi toimikaudeksi eli 25 päivään tammikuuta 1998 asti. Tehty Brysselissä 23 päivänä tammikuuta 1995. Neuvoston puolesta A. JUPPÉ Puheenjohtaja (1) EYVL N:o L 31, 4.2.1994, s. 29
95/56/EY: Neuvoston päätös, tehty 6 päivänä maaliskuuta 1995, Euroopan talousyhteisön sekä Tanskan hallituksen ja Färsaarten maakuntahallituksen välisen 2 päivänä joulukuuta 1991 tehdyn sopimuksen pöytäkirjan N:o 1 liitteessä olevien taulukoiden muuttamisesta Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä kirjeenvaihtona



Virallinen lehti nro L 054 , 10/03/1995 s. 0025 - 0025



NEUVOSTON PÄÄTÖS, tehty 6 päivänä maaliskuuta 1995, Euroopan talousyhteisön sekä Tanskan hallituksen ja Färsaarten maakuntahallituksen välisen 2 päivänä joulukuuta 1991 tehdyn sopimuksen pöytäkirjan N:o 1 liitteessä olevien taulukoiden muuttamisesta Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä kirjeenvaihtona (95/56/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan sekä 228 artiklan 2 kohdan ensimmäisen virkkeen, ottaa huomioon komission ehdotuksen, sekä katsoo, että Euroopan talousyhteisön sekä Tanskan hallituksen ja Färsaarten maakuntahallituksen väliseen 2 päivänä joulukuuta 1991 (1) tehtyyn sopimukseen sisältyy yhteinen julistus sopimuksen tarkistamisesta EY:n ja EFTAn kauppasuhteiden kehittymisen mukaan; Färsaarten viranomaisten esittämän pyynnön vuoksi on tarpeen muuttaa sopimuksen pöytäkirjan N:o 1 liitteessä olevia taulukoita I ja II, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan talousyhteisön sekä Tanskan hallituksen ja Färsaarten maakuntahallituksen välisen 2 päivänä joulukuuta 1991 tehdyn sopimuksen pöytäkirjan N:o 1 liitteessä olevien taulukoiden muuttamisesta Euroopan yhteisön sekä Tanskan hallituksen ja Färsaarten maakuntahallituksen välisenä kirjeenvaihtona tehty sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti (2). Tehty Brysselissä 6 päivänä maaliskuuta 1995. Neuvoston puolesta A. JUPPÉ Puheenjohtaja (1) EYVL N:o L 371, 31.12.1991, s. 1 (2) Neuvoston pääsihteeri julkaisee sopimuksen voimaantulopäivän Euroopan yhteisöjen virallisessa lehdessä.
95/129/EY: Neuvoston päätös, tehty 27 päivänä maaliskuuta 1995, kumppanuutta ja kehitystä koskevan yhteistyösopimuksen tekemisestä Euroopan yhteisön ja Sri Lankan demokraattisen sosialistisen tasavallan kanssa



Virallinen lehti nro L 085 , 19/04/1995 s. 0032 - 0032



NEUVOSTON PÄÄTÖS, tehty 27 päivänä maaliskuuta 1995, kumppanuutta ja kehitystä koskevan yhteistyösopimuksen tekemisestä Euroopan yhteisön ja Sri Lankan demokraattisen sosialistisen tasavallan kanssa (95/129/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 Y artiklan sekä 228 artiklan 2 kohdan ensimmäisen virkkeen ja 3 kohdan ensimmäisen alakohdan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että perustamissopimuksen 130 U artiklan nojalla yhteisön politiikka kehitysyhteistyön alalla edistää kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa, ja yhteisön tulisi hyväksyä näiden tavoitteidensa toteuttamiseksi ulkosuhteiden alalla tässä päätöksessä tarkoitettu sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta kumppanuutta ja kehitystä koskeva yhteistyösopimus Euroopan yhteisön ja Sri Lankan demokraattisen sosialistisen tasavallan kanssa. Sopimuksen teksti on liitetty tähän päätökseen (3). 2 artikla Neuvoston puheenjohtaja tekee yhteisön puolesta sopimuksen 26 artiklassa määrätyn ilmoituksen. 3 artikla Komissio edustaa yhteisöä jäsenvaltioiden edustajien avustamana sopimuksen 20 artiklassa tarkoitetussa sekakomiteassa. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 27 päivänä maaliskuuta 1995. Neuvoston puolesta M. GIRAUD Puheenjohtaja (1) EYVL N:o C 86, 23.3.1994, s. 5 (2) EYVL N:o C 18, 23.1.1995 (3) Sopimuksen 18 päivänä heinäkuuta 1994 allekirjoitettu teksti on todistusvoimainen ainoastaan englannin-, espanjan-, hollannin-, italian-, kreikan-, portugalin-, ranskan-, saksan-, tanskan- ja singaleesinkielisenä. Suomenkielinen käännös julkaistaan pian tiedoksi C-sarjassa.
95/81/EY: Komission päätös, tehty 17 päivänä maaliskuuta 1995, Japanista peräisin olevien jäädytettyjen tai jalostettujen kampasimpukoiden ja muiden Pectinidae-heimon simpukoiden tuontia koskevista erityisedellytyksistä tehdyn päätöksen 94/205/EY muuttamisesta (ETA:n kannalta merkityksellinen teksti)



Virallinen lehti nro L 066 , 24/03/1995 s. 0024 - 0025



KOMISSION PÄÄTÖS, tehty 17 päivänä maaliskuuta 1995, Japanista peräisin olevien jäädytettyjen tai jalostettujen kampasimpukoiden ja muiden Pectinidae-heimon simpukoiden tuontia koskevista erityisedellytyksistä tehdyn päätöksen 94/205/EY muuttamisesta (ETA:n kannalta merkityksellinen teksti) (95/81/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Japanin hyväksymistä laitoksista, jotka voivat viedä jäädytettyjä tai jalostettuja sinisimpukoita ja muita Pectinidae-heimon simpukoita yhteisöön on vahvistettu komission päätöksellä 94/205/EY (2); tässä luettelossa olevat laitokset hyväksyttiin 31 päivään joulukuuta 1994 asti, kyseistä luetteloa voidaan muuttaa, jos Japanin toimivaltainen viranomainen toimittaa uuden luettelon; Japanin toimivaltainen viranomainen on toimittanut vuoden 1994 joulukuun lopussa uuden luettelon, johon on muutettu kahdeksan laitoksen tiedot, uusien jäsenvaltioiden yhteisöön liittymisen seurauksena on ilmennyt vakavia käytännön ongelmia, joiden vuoksi päätöstä 94/205/EY ei ole voitu muuttaa asianmukaisen ajan kuluessa, sen välttämiseksi, että tuonnin keskeyttäminen aiheuttaisi perusteetonta liian merkittävää vahinkoa taloudellisille toimijoille, olisi tarpeen säätää, että jäädytettyjä tai jalostettuja tuotteita voidaan tuoda 1 päivästä tammikuuta 1995, tämän vuoksi on tarpeen muuttaa hyväksyttyjen laitosten luetteloa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/205/EY liite C tämän päätöksen liitteellä 1 päivästä tammikuuta 1995. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 99, 19.4.1994, s. 38 LIITE "LIITE C Luettelo jäädytettyjen tai jalostettujen kampasimpukoiden ja muiden Pectinidae-heimon simpukoiden Euroopan yhteisöön suuntautuvaan vientiin hyväksytyistä laitoksista >TAULUKON PAIKKA>